**Hévízi Illyés Gyula Általános Iskola   
és Alapfokú Művészeti Iskola**

**A 2020-2021 tanév   
munkájának értékelése**

**Készítette: Jancsekityné Iváncsics Márta**

**intézményvezető**

**Hévíz, 2021. június 24.**

Tartalomjegyzék

[1. Személyi feltételek 4](#_Toc77148870)

[2. Továbbképzések 5](#_Toc77148871)

[2.1. Belső és külső szervezet által: 5](#_Toc77148872)

[2.2. Pedagógus továbbképzési terv teljesülése: 5](#_Toc77148873)

[3. Tárgyi, infrastrukturális feltételek 5](#_Toc77148874)

[3.1. Jelentősebb beruházások, felújítások, karbantartások: 5](#_Toc77148875)

[4. A tanév általános értékelése 6](#_Toc77148876)

[4.1. Az intézmény pedagógiai programja alapján kitűzött célok, feladatok: 6](#_Toc77148877)

[4.2. Tantermen kívüli digitális munkarend összegző tapasztalatai 9](#_Toc77148878)

[4.3. A tervezett programok megvalósulása 10](#_Toc77148879)

[4.4. Fejlesztésre váró területek 10](#_Toc77148880)

[4.5. Tanulócsoportok 11](#_Toc77148881)

[4.6. Tanulólétszám 12](#_Toc77148882)

[4.7. Más településről bejárók száma: 13](#_Toc77148883)

[4.8. Magatartás, szorgalom 14](#_Toc77148884)

[4.9. Hiányzások 15](#_Toc77148885)

[4.10. Tanulmányi helyzet, eredmények értékelése 16](#_Toc77148886)

[4.10.1. Jutalmazás, büntetés, fegyelmi ügyek az intézményben: 16](#_Toc77148887)

[4.11. Mérési eredmények értékelése 19](#_Toc77148888)

[4.11.1. Kompetenciamérés 19](#_Toc77148889)

[4.11.2. Idegen nyelvi mérés 19](#_Toc77148890)

[4.11.3. NETFIT mérés eredményeinek értékelése: 20](#_Toc77148891)

[4.12. Középfokú beiskolázás 20](#_Toc77148892)

[4.13. Vezetői programban megfogalmazott célok teljesülése, feladatok előrevetítése 20](#_Toc77148893)

[4.14. Tanórán kívüli tevékenységek: (szakkör, klub stb.) 22](#_Toc77148894)

[4.15. Egyéb tevékenységek (tanulmányi kirándulások, osztályszintű programok, színházi programok, múzeumi, színházi programok, házi versenyek) 23](#_Toc77148895)

[4.16. Művészetoktatás 23](#_Toc77148896)

[4.17. Intézményi specialitások, egyéni arculat (pl: ÖKO Iskola, tehetségpont, Bozsik program, egyedi díjak, hagyományok) 24](#_Toc77148897)

[4.18. Programok, rendezvények 24](#_Toc77148898)

[4.19. Versenyeredmények (sport, tanulmányi stb.) 26](#_Toc77148899)

[4.20. Differenciált képességfejlesztés, felzárkóztatás, tehetséggondozás (felzárkóztató és fejlesztő foglalkozáson részt vettek száma is) 27](#_Toc77148900)

[4.21. Sajátos nevelési igényű tanulók, felmentések 27](#_Toc77148901)

[4.22. Tanulói létszámok: 28](#_Toc77148902)

[4.23. Lemorzsolódás csökkentése érdekében tett intézkedések 29](#_Toc77148903)

[4.24. Gyermekvédelmi munka: 29](#_Toc77148904)

[4.25. Könyvtári munka értékelése 29](#_Toc77148905)

[4.26. Rendkívüli események az intézményben 30](#_Toc77148906)

[4.27. Diákönkormányzati munka értékelése 30](#_Toc77148907)

[4.28. Tanulóbalesetek 31](#_Toc77148908)

[4.29. Pályázatok (sikeres pályázatok témája, elnyert összeg, pályázat kiírója, sikertelen pályázatok a tanév során) 31](#_Toc77148909)

[5. Az intézmény kapcsolatrendszere 32](#_Toc77148910)

[6. Ellenőrzési tevékenység és azok eredményei 34](#_Toc77148911)

[7. Összegzés 35](#_Toc77148912)

[8. Mellékletek 37](#_Toc77148913)

[8.1. Személyiségfejlesztési munkaközösség (készítette: Csombó Lászlóné) 37](#_Toc77148914)

[8.2. Művészetek, hagyományok munkaközösség (készítette: Holczerné Szabó Ágnes) 39](#_Toc77148915)

[8.3. Környezettudatos nevelés munkaközössége (készítette: Tóthné Huszti Ágnes) 43](#_Toc77148916)

[8.4. Egészségnevelés munkaközösség (készítette: Felföldi-Lázár Judit) 45](#_Toc77148917)

[8.5. Mérés – értékelés munkaközösség (készítette: Porkoláb Annamária) 47](#_Toc77148918)

1. Személyi feltételek

Engedélyezett pedagógus álláshelyek száma: 44,5 fő

Foglalkoztatott pedagógusok száma teljes munkaidőben: 39 fő

Foglalkoztatott pedagógusok száma részmunkaidőben: 2 fő

Óraadóként foglalkoztatott pedagógusok száma: 2 fő

* művészeti tagozat: 2 fő
* általános iskola: 0 fő

Más intézményből áttanító pedagógusok száma: 0 fő

Más intézménybe áttanító pedagógusok száma: 2 fő

Informatikai végzettséggel rendelkező pedagógusok száma: 5 fő (3 egyetemi végzettséggel, 2 fő informatika műveltségterülettel rendelkező pedagógus)

Túlórában foglalkoztatott pedagógusok száma: 11 fő

Nevelő-oktató munkát közvetlenül segítők száma: 3 fő, abból 1 fő részmunkaidős, foglalkoztatott NOKS-os pedagógusok száma: 1 fő

GYED-en lévő pedagógusok száma: 1 fő

Az idei tanévben érkezett pedagógusok száma: 2 fő

Gyakornok: 0 fő

Pedagógus I. fokozat: 11 fő

Pedagógus II. fokozat: 28 fő

Mesterpedagógus: 2 fő (szakértői tevékenység)

Kutatótanár : 0 fő

Pedagógus minősítési eljárásban érintettek száma a 2021-es évben: 1 fő

Sikeres minősítési eljáráson átesett pedagógusok száma a 2020-as évben: 3 fő

Sikeres minősítési eljáráson átesett pedagógusok száma a 2021-es évben: 1 fő

Minősítési eljárásra jelentkezett a 2022. évre: 3 fő

Művészeti intézményegységben üres álláshelyek száma: 1 fő (zongoratanár)

Technikai dolgozók száma: 8 fő, abból 1 fő részmunkaidős

Közfoglalkoztatottak száma: 0 fő

***A tanév során jelentkezett nehézségek a foglalkoztatásban:***Problémát jelentett, hogy a művészeti intézményegységben egy fő zongoratanári állást két óraadóval tudtuk megoldani. Mindkét kolléga kiváló munkát végzett, de az órarend kialakítása és tantermek kihasználtsága terén kompromisszumokra kényszerültünk.

Az alkalmazottak Covid megbetegedései (november-december hónapokban) miatt gondot jelentett a helyettesítések megoldása.

A digitális oktatás során különösen nagy problémát jelentett, hogy nincs főállású rendszergazdánk.

*Hogyan felel meg a humánerőforrás az intézmény képzési, pedagógiai értékeinek, céljainak?*

Intézményünkben a szakos ellátottság 100%-os, a nevelőtestület jól képzett, megfelelő tapasztalattal és elhivatottsággal rendelkező kollégákból áll. A külső szakemberek (pszichológus, gyógypedagógus, gyógytestnevelő) teljessé teszik az intézmény pedagógiai feladatellátását. Humán erősforrás tekintetében adottságaink megfelelőek.

1. Továbbképzések
   1. Belső és külső szervezet által:

* A pedagógusok digitális kompetenciájának megújítása. IKT eszközök rendszerszerű használata a tanulási-tanítási folyamatban – EFOP-3.2.4-16 – Középhaladó szintű. – 36 fő
  1. Pedagógus továbbképzési terv teljesülése:

A pedagógusok a korábbi években teljesítették továbbképzési kötelezettségüket, ezért a tanév során a fent említett képzéseken kívül nem vettek részt oktatáson.

1. Tárgyi, infrastrukturális feltételek
   1. Jelentősebb beruházások, felújítások, karbantartások:

Az iskolaépület mérete és a tantermek száma megfelelő a tanulólétszámhoz mérten, de az udvar túl kicsi, eszközhiányos, ezáltal nem szolgálja a gyerekek egészségének megőrzését, mozgásigényét. A járványveszély miatti korlátozások szinte kivitelezhetetlenek voltak az iskolaudvar kialakítása miatt.

Az iskolaudvarral kapcsolatban alábbi sürgős és jelentős infrastrukturális felújítások szükségesek:

* az udvari játékok és eszközök javításra, cserére szorulnak, több életveszélyesnek minősül,
* a gumiburkolat balesetveszélyes.

Az épület infrastrukturális téren elavult, elhasznált, szegényes és korszerűtlen. Az esztétikai szempontokat figyelmen kívül hagyva az alábbi téren kérjük a fenntartó anyagi támogatását:

* a folyosók padlóburkolatának sürgős cseréje,
* a tantermek padlóburkolatának cseréje,
* a mosdók felújítása, csempézés, szaniterek cseréje,
* az épület villamoshálózatának felújítása,
* a tetőtéri tantermek árnyékolása, rolók vásárlása
* tanári és tanulói asztalok és székek cseréje.

Az oktató-nevelőmunka eszközfeltételei részben biztosítottak az intézményben, amivel elmaradunk az elvárható minőségtől.

* az interaktív táblák számának növelése,
* az iskolai könyvtár állományának megújítása, gyarapítása,
* sporteszközök beszerzése,
* a tanév során elromlott pedagógusi és tanulói laptopok pótlása,
* szelektív hulladékgyűjtők elhelyezése a folyosókon,

1. A tanév általános értékelése
   1. Az intézmény pedagógiai programja alapján kitűzött célok, feladatok:

* A társas kapcsolatok erősítése és az egyéni bánásmód megvalósítása, egymás tisztelete, a különbözőség elfogadása, közösségépítés.
* *Az osztályközösségeken belül elfogadó, egymást segítő attitűd kialakítása.*
* *A tanórákon alkalmazott differenciált és újszerű tanulásszervezési technikák /csoportmunka/ alkalmazása. Kiemelt figyelmet fordítunk a közösségépítő iskolai és osztályprogramok szervezésére.*

A 2020-2021-es tanévben óralátogatások szervezésével igyekeztünk támogatni a kollégák szakmai fejlődését, és elősegíteni a differenciálás, valamint az újszerű tanulásszervezési eljárások gyakorlatba történő beépítését. Az egészségvédelmi szabályok betartása mellett tudatos szervezőmunkával valósítottuk meg az intézményi és osztályszintű közösségépítő programjainkat., amelyek a gyerekek mentálhigiénés állapotát is pozitívan befolyásolták.

* Környezetünk megóvása, ÖKO-szemléletre nevelés

*Témanapok szervezése, növények ültetése, papírgyűjtés és szelektív hulladékgyűjtés.*

Tekintettel arra, hogy a természetvédelmi világnapok a digitális oktatás időszakára estek, a tanévben szűkebb lehetőségünk volt a témanapok megszervezésére. Előtérbe kerültek a kézműves tevékenységek, az online tesztek és az egyéni kutatómunkán alapuló feladatok. Számos programunk az újrahasznosítás jegyében zajlott (Zene Világnapja, karácsonyi díszek, játszóház) ezzel is erősítve tanulóinkban a környezettudatos magatartást és gondolkodást. Elkészült a darázsgarázs, a növényültetés azonban elmaradt. Az őszi papírgyűjtés szerényebb keretek között, kisebb eredményességgel valósítottuk meg, tavasszal sikerült megszerveznünk a használt ruha gyűjtést. A szelektív hulladékgyűjtés a folyosókon kihelyezett papírdobozokkal történik, melyek a tanév során elhasználódtak.

* Nemzeti hagyományaink, népi és helyi kultúránk megismerése, megőrzése.

*Georgikon Majormúzeum múzeumpedagógiai foglalkozásainak és a hévízi művelődési ház „Mesterségek” című előadássorozatának látogatása, iskolai hagyományaink megőrzése, témanapok szervezése.*

*Kulturális örökségeink: helyi építészeti, művészeti, kulturális, természeti értékeink (Árpádkori templom, Hely-történeti múzeum, szobrok, Hévízhez köthető írók, költők, nagy magyar történelmi személyek, Hévízi tó, véderdő) megismerése.*

* A Georgikon Majormúzeum foglalkozásain az előző tanévhez képest kevesebb alsó tagozatos kisdiáknak sikerült részt vennie. A városi könyvtár által szervezett rendhagyó irodalomórák és a népi mesterséget bemutató előadások elmaradtak.
* A nemzeti ünnepeinket új formában (felvételről) ünnepeltük meg, ezáltal a közösségépítés és a hazafias nevelés területén eredményes tanévet zártunk.
* Az alsó tagozaton az Illyés-napok keretében, a felső tagozaton a diákönkormányzati napon szerveztünk városismereti programot a gyerekeknek. Nemcsak ügyességi, hanem ismereteket és tudást is igénylő feladatokat végeztek el a tanulók, amelyeket a pedagógusok állítottak össze a számukra.
* A nemzeti értékeink megőrzése terén kitűzött céljainkat a fennálló veszélyhelyzethez mérten eredményesen és sikeresen valósítottuk meg.
* Digitális kompetenciák fejlesztése

*A tanulók és a pedagógusok felkészítése a tantermen kívüli oktatásra, valamint a meglévő ismereteik gyarapítása a digitális kompetenciák terén.*

Az elmúlt tanévben elért eredményeinket sikerült továbbfejlesztenünk az intézményünkben bevezetett Microsoft Office 365 programnak köszönhetően. A tanév elején több foglalkozást tartottunk a nevelőtestület tagjai számára, ahol az informatika szakos kollégák segítették a digitális kompetenciánk elmélyítését. December-január hónapban a pedagógusaink által elvégzett e-learning tanfolyam hatékonynak és a gyakorlati munkánkban hasznosnak bizonyult. A tanulókat az informatika tanórákon tervszerűen fejlesztették az online tanulás eredményesebbé tételében. A tantermen kívüli oktatásra sikerült márciusig megfelelően felkészülnünk.

* Egészségfejlesztés
  + - *Az iskolaközösség felkészítése a COVID vírusveszéllyel kapcsolatos ismeretekre, tennivalókra. (Cselekvési terv készítése és az iskolaközösség folyamatos tájékoztatása. Az egészségvédelmi szabályok betartása.)*
    - *Kulturált étkezési szokások kialakítása és az egészséges élelmiszerek iránti igény kialakítása. (Az étkezések körülményeinek megfelelő kialakítása. Programok szervezése az egészséges élelmiszerek népszerűsítése céljából.)*
    - *Elsősegélynyújtási ismeretek átadása.*
    - *Részvétel a “Kinder Joy of moving- A mozgás öröme “programban*. Célunk az volt, hogy kisdiákjaink figyelmét felhívjuk a mindennapi mozgás szükségességére és örömére, kialakítsuk bennük az egészséges életmód kialakítása iránti igényüket.

Az iskolaközösség egészségének védelmében augusztus hónapban elkészítettük a cselekvési tervünket, amelyet a tanulókkal és a szülőkkel a megfelelő módon (tanórákon és szülői értekezleteken élőszóval, az elektronikus naplóban üzenetként, a honlapon tájékoztatásként) megosztottunk. A szabályokat a tanulóink a tanév során körültekintően, következetesen, felelősségteljesen tartották be. A higiéniai szabályokról tájékoztató feliratokat helyeztünk el az intézmény több pontján. A szabályok betartását az ebédlőben is sikerült elérnünk.

Az egészséges táplálkozással kapcsolatos terveinket nem sikerült az elgondolásunk szerint megvalósítanunk, de a Happy hét program keretében az egészségvédelemmel és a helyes folyadékfogyasztással kapcsolatban teszteket, rajzpályázati feladatokat végeztek el a gyerekek, valamint a vízivás élettani hatásaival ismerkedhettek meg plakátok és ismeretközlő videókon keresztül.

* 1. Tantermen kívüli digitális munkarend összegző tapasztalatai

A járványügyi korlátozások miatt 2021. március 8-tól május 10-ig online oktatást valósítottunk meg. Munkánkat a Microsoft Office 365 programon keresztül végeztük, az online órákat a Teams felületén tartottuk, a számonkérés, az ellenőrzés a Forms kérdőíveken keresztül történt. A Kréta e-naplót tájékoztatási, illetve adminisztrációs célzattal használtuk. A tavaly szerzett tapasztalatokkal az át- és visszaállás zökkenőmentes volt, a digitális oktatásban a gyerekek, a szülők és a pedagógusok „rutinosan” és lelkesen vettek részt. Az elmúlt tanévhez képest több lehetőséggel, nagyobb tapasztalattal tudtuk végezni a munkánkat, ezáltal eredményesebben teljesítettük a tantervi elvárásokat. Jelentős eredményeket értünk el a tanulók digitális, tanulás tanulása kompetenciáinak fejlesztésében, a közösség iránti szerepvállalásra és az önállóságra nevelés terén is. A gyerekek és a szülők pozitív hozzáállása érezhetően segítette a tanítási-tanulási folyamat sikerességét.

A tanulók életkorához igazodva napi szinten tartottunk online tanórákat. Nem felejtettük el azonban, hogy gyerekekről van szó. A célunk nem az volt, hogy reggeltől- estig a számítógép előtt üljenek, hanem az, hogy megtalálva a helyes arányokat biztosítsuk számukra a tananyag elsajátítását és gyakorlását. A szülőkre is figyeltünk, hiszen nem könnyű munkahely mellett segíteni a tanulást.

A tantermen kívüli oktatásról nevelőtestületi szinten megállapítottuk, hogy nem pótolhatja a jelenléti oktatást, sem a tananyag átadásában, sem a tanulók szociális fejlődésben. A tanulók otthoni tanulásának eredményessége nagyobb mértékben függ a családi háttértől (feladattudatosságra nevelés, támogatás, biztonság, anyagi helyzet) és a gyerekek szorgalmától. A digitális oktatás időszaka alatt nőtt a tanulók eltérő szociális helyzetéből adódó tudásszintbeli különbség.

A tanév során több szülő kérte rövidebb időszakokra a gyermeke számára a tantermen kívüli oktatást, illetve több tanuló került rövidebb időre karanténba. Az elektronikus naplón, a Microsoft Office 365 programon és telefonon keresztül tartottuk a kapcsolatot a tanulókkal, akik a tudásukról a pedagógusok által kijelölt időpontokban számot adtak. A kapcsolattartás és a tanulók fejlesztése, ellenőrzése többletmunkával járt.

**COVID19 fertőzés miatti tantermen kívüli digitális munkarend, rendkívüli szünet időszakai:**

Rendkívüli szünet elrendelésére nem került sor az intézményünkben.

Intézményünkben november hónapban fordult elő a több kollégát is érintő iskolai fertőzés, amelynek következtében több osztály, valamint az őket tanító, nem beteg pedagógusok kerültek karanténba egy-egy hétre. Az oktatást ezen időszak alatt is zökkenőmentesen zajlott.

* 1. A tervezett programok megvalósulása

Az intézmény programkínálatát a járványügyi korlátozások jelentős mértékben megváltoztatták. Több, hagyományos programunk elmaradt, több személyes jelenlétet, interakciót kívánó program az online térbe került vagy kreativitást igénylő kézműves alkotások készítésével valósult meg. Nevelőtestületünk találékonyságának és elhivatottságának köszönhetően innovatív módon valósítottuk meg a nevelési céljainknak megfelelő programokat. Sok esetben az újítások olyan eredménnyel gazdagították a közösségünket, hogy a következő tanévben is új módon, új eszközökkel, új köntösben fogjuk megvalósítani.

*Lázár Ervin Programban való részvétel*

A 2019-2020-as tanévben a 7. és a 4. évfolyamos tanulóinknak maradtak el a színházi előadásai a tantermen kívüli digitális oktatás márciusi bevezetése miatt. Ezeket 2021 májusában online előadások osztályközösségi keretben történő levetítésével pótoltuk. Az előadásokhoz kapcsolódó magyarázó, összekötő szövegek elnyerték a tanulók tetszését. A 2. évfolyamos tanulók is örömmel vettek részt a Lázár Ervin Program előadásán. Bízunk abban, hogy a következő tanévben lehetőségünk lesz színházi helyszínen megtekinteni az előadásokat.

*Komplex Alapprogramban való részvétel*

Intézményünk nem vett részt az alapprogramban.

* 1. Fejlesztésre váró területek
* A tehetséggondozás (felismerés, fejlesztés) terén a pedagógusok továbbképzésével, órakeret biztosításával a tanévben megkezdett folyamat továbbfejlesztése szükséges.
* Digitális tananyagok beszerzése az elmúlt tanévben is kiemelt figyelmet igénylő feladatnak számított az intézményben. Az iskola IKT eszközök tekintetében közepesen felszerelt. 11 interaktív tábla áll a tanítás szolgálatában. A tanári laptopok csak részben alkalmasak a digitális tananyagok használatára.
* Az iskolába jelen lévő és az ide érkező magas számú idegen anyanyelvű tanulók felzárkóztatása, magyar nyelven folyó kommunikáció megtanítása gondot jelent a pedagógusok számára. Egyéni fejlesztő foglalkozások lehetősége segítséget jelentene az integrációban.

* 1. Tanulócsoportok

Osztályok száma: 16

Napközis csoportok száma: 11

|  |  |
| --- | --- |
| **csoport** | **létszám** |
| alsó tagozat (8 csoport) | 145 fő |
| felső tagozat (3 csoport) | 60 fő |
| **összesen** | **205-62%** |

Csoportbontások (tanórai):

* Idegen nyelv: 16 csoport
* Matematika: 9 csoport
* Magyar nyelv: 11 csoport
* Magyar irodalom: 11 csoport
* Informatika: 16 csoport
* Technika, életvitel és gyakorlat: 12 csoport

Tanórán kívüli foglalkozások:

* korrepetálás:
* alsó tagozaton: minden osztályban heti 2 óra
* felső tagozaton: -
  1. Tanulólétszám



Az érkezés (17 fő) indoklása: családok költözése (13 fő), szabad iskolaválasztás (3 fő), évismétlés (1 fő)

A távozás (17 fő) indoklása: családok költözése (9 fő), hatosztályos gimnázium (3 fő), szabad iskolaválasztás (4 fő), évismétlés (1 fő)

*Tanulólétszám az előző tanévekben:*

2019/2020. tanév: 337 fő

2018/2019. tanév: 346 fő

* 1. Más településről bejárók száma:



* 1. Magatartás, szorgalom



*Magatartás átlaga az előző tanévekben:*

2019/2020. tanév: 4,52

2018/2019. tanév: 4,38

*Szorgalom átlaga az előző tanévekben:*

2019/2020. tanév: 4,48

2018/2019. tanév: 4,37

A magatartás és a szorgalom alakulásáról elmondható, hogy az ügyeleti renddel, valamint az iskolaépület tisztaságára, a környezettudatos magatartásra nevelés terén kifejtett munkának köszönhetően pozitív változásokat tapasztaltunk.

A tanulmányi munka eredményeit a nevelőtestület tudatos, tervszerű és közösen meghatározott, következetes, összehangolt tevékenységének köszönhetjük.

* 1. Hiányzások



* Mulasztott órák száma összesen: 21144 óra
* 1 tanulóra jutó mulasztott óra: 64,66 óra
* Igazolatlan órák száma összesen: 58 óra

Egy tanuló rendelkezik a 49 igazolatlan órával, aki 2021. január 18-án érkezett iskolánkba.

1 tanulóra jutó mulasztott órák száma az előző tanévekben:

2019/2020. tanév: 36 óra

2018/2019. tanév: 48 óra

* 1. Tanulmányi helyzet, eredmények értékelése

Kitűnő tanulók száma a 3-8. évfolyamon): 84 fő

Elégtelen érdemjegyet kapott tanulók száma: 3 fő (4.b, 7.a, 7.b)

- 1 tárgyból: 2 fő (irodalom, angol nyelv)

- 2 tárgyból: 0 fő

- 4 tárgyból: 1 fő (matematika, magyar nyelv, földrajz, német nyelv)

- a tanévet ismételni köteles: 1 fő

Bukások száma az előző tanévekben:

2019/2020. tanév: 0 fő

2018/2019. tanév: 0 fő

Osztályozó vizsgára kötelezett tanulók száma: 4 fő (3 fő egyéni munkarend, 1 fő hiányzások miatt)

Sikeres osztályozóvizsgát tett tanulók száma: 2 fő

Sikertelen osztályozóvizsgát tett tanulók száma: 1 fő (angol nyelvből elégtelen osztályzat)

Nem jelent meg az osztályozóvizsgán: 1 fő

* + 1. Jutalmazás, büntetés, fegyelmi ügyek az intézményben:

Szaktanári dicséret: 8

Osztályfőnöki dicséret: 41

Igazgatói dicséret:5

Nevelőtestületi dicséret: 7

Szaktanári figyelmeztetés: 10

Osztályfőnöki figyelmeztetés: 8

Igazgatói figyelmeztetés: 0

* ***fegyelmi eljárás alá vont tanulók száma és aránya:*** fegyelmi eljárást nem indítottunk ebben az évben.

***Tantárgyi átlagok tantárgyanként, osztályonként***





*Tanulmányi átlag az előző tanévekben:*

2019/2020. tanév: 4,46; illetve 4,19

2018/2019. tanév: 4,29; illetve: 3,92

A tanulmányi munka tekintetében az korábbi évekhez mérten hasonló eredményeket értünk el, amelyet az átlagok is jeleznek. Tanulóinkról összességében elmondható, hogy a képességeiknek és a motivációjuknak megfelelően jól teljesítenek. Szívesen vállalnak többlet feladatokat, kiselőadásokat, könyvtári kutatómunkát és sokan vesznek részt levelezős tanulmányi versenyeken is. A támogató családi háttér hiánya miatt vannak olyan tanulók, akik több odafigyelést igényelnek. Az egyéni bánásmódot igénylő tanulók száma folyamatosan emelkedik, ami szükségessé teszi a felső tagozaton is a délutáni felzárkóztató szakkörök, korrepetálások bevezetését. Ezen a téren javulást tapasztalunk a kisebb csoportok kialakítása, továbbá a napközis rend átszervezése miatt. A tananyag kialakítása (a taneszközök, a tananyag minősége, mennyisége, időkerete) átgondolt, tudatos tervezői munkát igényel a pedagógusoktól. Az ismeretátadás-ismeretszerzés folyamatát gyakorlati úton szeretnénk megközelíteni, mivel azt tapasztaljuk, hogy a gyerekek túlterheltek, kevés az idő a gyakorlásra és az elmélyülésre. A tanórák megszervezésével, az iskolai programok kialakításával és szakköri foglalkozásokkal igyekszünk a tanulóink tudását, tapasztalatait gyarapítani.

***Művészeti intézményegység:***







* 1. Mérési eredmények értékelése
     1. Kompetenciamérés

2020. évben a kompetenciamérésre a járványhelyzet miatt nem került sor.

* + 1. Idegen nyelvi mérés

|  |  |  |  |  |  |
| --- | --- | --- | --- | --- | --- |
| **Angol nyelv** | | | | | |
|  | Létszám | Maximális pontszám | Elért pontok átlaga | %-os eredmények átlaga | Megfelelt eredménnyel rendelkezők száma |
| 6. évfolyam | 23 | 30 | 25 | 84% | 22 |
| 8. évfolyam | 29 | 40 | 35 | 88% | 28 |

|  |  |  |  |  |  |
| --- | --- | --- | --- | --- | --- |
| **Német nyelv** | | | | | |
|  | Létszám | Maximális pontszám | Elért pontok átlaga | %-os eredmények átlaga | Megfelelt eredménnyel rendelkezők száma |
| 6. évfolyam | 15 | 30 | 24 | 78% | 15 |
| 8. évfolyam | 23 | 40 | 31 | 78% | 18 |

|  |  |  |  |  |  |
| --- | --- | --- | --- | --- | --- |
| **6. évfolyam** | | | | | |
|  | Tanulók száma | Maximális pontszám | Elért pontok átlaga | %-os eredmények átlaga | Megfelelt eredménnyel rendelkezők száma |
| angol | 23 | 30 | 25 | 84% | 22 |
| német | 15 | 30 | 24 | 78% | 15 |
|  | 38 |  | 24,5 | 81% | 37 |
|  |  |  |  |  |  |
| **8. évfolyam** | | | | | |
|  | Tanulók száma | Maximális pontszám | Elért pontok átlaga | %-os eredmények átlaga | Megfelelt eredménnyel rendelkezők száma |
| angol | 29 | 40 | 35 | 88% | 28 |
| német | 23 | 40 | 31 | 78% | 18 |
|  | 52 |  | 33 | 83% | 46 |

* + 1. NETFIT mérés eredményeinek értékelése:

A mérés elkezdődött, de a digitális munkarendre való átállás miatt nem fejeződött be.

* 1. Középfokú beiskolázás

|  |  |  |  |  |
| --- | --- | --- | --- | --- |
| Végzett  8. évfolyamosok száma | Gimnáziumba felvettek száma | Szakgimnáziumba felvettek száma | Technikumba felvettek száma | Szakképző iskolába felvettek száma |
| 52 fő | 26 fő | 22 fő | 0 fő | 4 fő |

A végzős diákjaink 67 %-a, vagyis 35 tanuló vett részt a központi felvételi eljárásban. Többen közülük tájékozódási céllal írták meg a feladatlapot, és nem készültek gimnáziumba. Ezekről a tanulókról általánosságban megállapítható, hogy az eredményeik elmaradnak a valóban gimnáziumba készülőkétől.

Minden eredményünket összesítve elmondható, ebben a tanévben is az országos átlag feletti eredményt értek el a tanítványaink. Az iskolánk átlaga magyar nyelvből: 26,4 pont, matematikából 27,6 pont.

A tanulóink többsége Keszthelyen és Hévízen folytatja a tanulmányait, a távolabbi középiskolák iránt kisebb az érdeklődés, mint a korábbi tanévekben.

* 1. Vezetői programban megfogalmazott célok teljesülése, feladatok előrevetítése
* *Projektek terén hiányos az intézményünkben folyó munka. Két országosan meghirdetett témahét programjaiba szeretnénk bekapcsolódni a közeljövőben: a fenntarthatósági és a digitális témahét országos rendezvénysorozatába. A tanév során tájékozódtunk a várható feladatokról és a következő évben szeretnénk aktív módon bekapcsolódni az országos projektekbe*.   
  A céljaink elérése érdekében bekapcsolódtunk a Víz világnapja alkalmából rendezett Happy hét országos programjaiba. A gyerekek számára örömet jelentett, hogy a tantermen kívüli oktatás alatt is szerveztünk tanórán kívüli programot.
* *Hagyományok megőrzése* – Teljes mértékben megvalósult, újabb elemekkel bővült, korszerűbbé, színesebbé vált és felfrissült az intézmény programkínálata.
* *A 3 évvel ezelőtt kidolgozott és elindított OVISULI programot- melynek szükségessége vitathatatlan, hiszen intézményünk számára komoly problémát jelent a gyereklétszám csökkenése*   
  Hévízen és az iskola beiskolázási körzetében- sajnos, a járványügyi helyzet miatt a tavalyi tanévhez hasonlóan az idén sem sikerült megvalósítani. Szeretném a jövőt illetően mindenképpen tovább vinni a programot, hiszen az a nem titkolt törekvésem, hogy növeljük az iskolánkba beiratkozó tanulók létszámát. Elérni kívánt céljaim között szerepel: az óvoda- iskola átmenet megkönnyítése, a gyerekek önbizalmának növelése, a szorongás leküzdése, az iskolai kudarcok csökkentése, elkerülése.
* *Felzárkóztatás, egyéni bánásmód:* A nevelőtestület tagjainak számára 2019 őszén szervezett továbbképzés gyakorlatba történő alkalmazását a tanév során tett óralátogatások alkalmával figyeltem meg. Jó úton haladunk, de sok még a tennivaló ezen a területen.
* *Tehetséggondozás: A megfelelő munkakörülmények kialakításához tartozik a csoportbontások létrehozása. A kisebb közösségekben hatékonyabb, személyre szabottabb munka folyik, ezért törekszem, hogy a jövőben is lehetőséget teremtsek az osztályok kisebb csoportokra bontására.*   
  Az alsó tagozaton -az idei tanévtől sajnos-a heti 1 tehetséggondozást nem tudtuk biztosítani a tanulók számára. A tanulmányi eredmények, a tanulóink versenyeken elért eredményei és a szaktanárok visszajelzései alapján hatékony és sikeres megvalósulásról számolhatok be. Iskolánk kiválóan alkalmazkodott a megváltozott viszonyok közt megrendezett tanulmányi versenyekhez, kimagasló, országos szintű eredményeket értünk el.
* *Taneszközök: A munkakörülmények javítása, a hatékony, jól alkalmazható taneszközök beszerzése elsődleges a számomra.* – Ezt a fontos célt sajnos ebben a tanévben sem sikerült megvalósítani. A tantermen kívüli digitális munkarend során szerzett tapasztalatok alapján kimondható, hogy az iskola pedagógusai sikeresen teljesítették a helyzet hozta kihívásokat, hatékonyan, egyre bővülő eszköztárral, növekvő gyakorlottsággal alkalmazták a digitális eszközöket, ezáltal egyre nagyobb mértékben igénylik a technikai eszközöket a mindennapi oktató-nevelő munkájukban. Az intézmény által biztosított lehetőségek érezhetően kevésnek bizonyulnak a pedagógusi-szülői-tanulói elvárásoknak.
* *Az ügyeleti rend hatékonyságának fokozását szeretném elérni*. – A 2 pedagógiai asszisztens bevonásával, továbbá a szünetek rendjének átszervezésével sikerült megvalósítani ezt a célt.
* *Pályázatok támogatása:* Önkormányzatunkkal együttműködve iskolai szinten vettünk részt a „Fenntartható Hévíz” program rajzpályázatán.
* *A pedagógusok digitális kompetenciájának fejlesztése. – Az elektronikus napló felületeit megfelelő, jó szinten alkalmazzák a pedagógusaink, a fejlesztéseket igyekeznek folyamatosan nyomon követni és alkalmazkodni az új felületekhez*. A munkánkban segítséget jelentene, ha ezen a területen több tájékoztatást kapnánk. A digitális oktatás során az elmúlt tanévben kezdtük el intézményi szinten alkalmazni a Microsoft Office 365 programot, amely könnyen megismerhető, tanulható és kiválóan szolgálja az iskolaközösség érdekeit. A jelen tanévben szeptemberben elkezdtük a tanulók és a pedagógusok képzését, fejlesztését a program alkalmazásával kapcsolatban, ezáltal a márciusban bevezetett digitális oktatás nem jelentett problémát az oktatásban és a kapcsolattartásban.
* *A pedagógusok támogatása a minősítési eljárás elvárásainak teljesítésében*. – A tanév során 1 pedagógus teljesítette sikeresen a mesterpedagógusi minősítési eljárást. Intézményünkben az önértékelési munkát 32 pedagógus végezte el a tanév során.
* *Az intézmény külső kapcsolatainak erősítése.* - Szorosabb kapcsolatot alakítottunk ki a helyi médiumokkal, amelyek az intézményi programjaink megvalósításában nagy segítséget jelentettek. A város kulturális és szociális intézményeivel, az egyházakkal, valamint a városi oktatási intézményekkel továbbra is jó kapcsolatot tartunk fenn.

Feladataim:

A következő tanév(ek)ben a kitűzött céljaimnak megfelelően ugyanezen területek további fejlesztésére van szükség.

* 1. Tanórán kívüli tevékenységek: (szakkör, klub stb.)

Az alsó tagozaton minden tanító számára rendelkezésre áll a felzárkóztató foglalkozás. A felső tagozaton is igény mutatkozik a pedagógusok részéről további szakkörök megvalósítására.

Szakköreink:

* Angol és német nyelv (1-3. évfolyam):9 csoport
* Rajz szakkör (1-4. évfolyam): 2 csoport
* Szövegértés szakkör (6. és 8. évfolyam): 1 csoport
* Kiskórus: 1 csoport
  1. Egyéb tevékenységek (tanulmányi kirándulások, osztályszintű programok, színházi programok, múzeumi, színházi programok, házi versenyek)

Az iskolát érintő programokat, tanulmányi kirándulások és házi versenyek rendjét a vészhelyzet miatt hozott szabályok módosították.

A tanévben a keszthelyi és a zalaegerszegi színházak bérletes előadásain nem vehettünk részt.

A Georgikon Majormúzeum, valamint a Balatoni Múzeum múzeumpedagógiai foglalkozásain az 1. és a 3. osztályosaink vettek részt az osztálykirándulásaik során.

Iskolai versenyeink közül az Illyés szavalóversenyt a járványügyi helyzethez alkalmazkodva osztálykeretben valósítottuk meg.

A levelezős versenyeken tanulóink magas számban és eredményesen vettek részt.

Azokat a tanulmányi versenyeket, amelyeket iskolai fordulóval hirdettek meg (Bendegúz NyelvÉsz, MatekÁsz, Angol nyelvi verseny, Német nyelvi verseny, Zrínyi Ilona matematika verseny, Testünk titkai biológia verseny, Bolyai tanulmányi csapatversenyek) az egészségvédelmi szabályok betartásával valósítottuk meg.

A tanulmányi kirándulások tervezésekor alapelvünk az életkorhoz igazodó, hazánk kulturális és természeti értékeit megismerő programok szervezése. A 2020-2021-es tanévben közeli kirándulóhelyeket, múzeumokat látogattunk meg, vagy szabadtéri programokat, kerékpáros és gyalogtúrákat szerveztünk az osztályközösségek számára.

* 1. Művészetoktatás

Növendékeink sikeresen év végi beszámolót tettek. A tanulmányi munka a tervek szerint folyt.

Illyés napok verseny zenei részének sikeres lebonyolítása megtörtént, ez a hagyományos házi versenyünk motivációt ad növendékeinknek a hatékonyabb felkészülésre. A produkciókat szakmai zsűri minősítette. Ádventi gyertyagyújtásokon az iskolában és a városi rendezvényen is közreműködtek hangszeres és énekes növendékeink.

Idén is megérkezett a Mikulás és kis ajándékkal kedveskedett a gyerekeknek.

* 1. Intézményi specialitások, egyéni arculat (pl: ÖKO Iskola, tehetségpont, Bozsik program, egyedi díjak, hagyományok)

2020 tavaszán intézményünk elnyerte az “Örökös ÖKO-iskola” címet. A környezettudatos nevelés keretében több intézményi szintű programot szervezünk: a természetvédelemmel kapcsolatos jeles napok megünneplése, papírgyűjtés, használt ruha gyűjtés, egészségneveléssel kapcsolatos programok.

Intézményünk sajátossága a Hévíz Város Önkormányzata által alapított Illyés-plakett, amelyet az a végzős diákunk vehet át, aki magatartásával, szorgalmával, tanulmányi vagy művészeti versenyeredményeivel hozzájárul az Illyés Iskola hírnevének öregbítéséhez.

* 1. Programok, rendezvények

A járványügyi helyzet, a korlátozások több tekintetben módosították a tervezett programjainkat és a tanulmányi versenyeinket. Az eltérések minden esetben indokoltak voltak, és az egészség védelmét szolgálták.

* A tanévnyitót osztálykeretben valósítottuk meg.
* Szeptember 30-a a Népmese napja. Ennek alkalmából játékos vetélkedőt, filmnézést tartottunk osztálykeretben.
* A DÖK a lehetőségeinkhez mérten megvalósította a hagyományos ötödikes avató programját.
* Az Éjszaka az iskolában elnevezésű rendezvény elmaradt.
* A zenei világnapon a közös éneklés és a megemlékezés elmaradt, de a tanulók által házilag készített hangszerekből nagysikerű kiállítást szerveztünk.
* Október 4-én megemlékeztünk az állatok világnapjáról.
* Október 6-i városi megemlékezést szabadtéren valósítottuk meg.
* Az október 23-i iskolai megemlékezést videófelvétel formájában valósítottunk meg, amelyet a tanulóközösség osztálykeretben tekintett meg.
* A rendhagyó irodalom, technika és történelem órák a városi könyvtárban elmaradtak.
* A zalaegerszegi és keszthelyi színházi előadások - elmaradtak
* A szülők-nevelők bálja - elmaradt
* Az Illyés-napok szavalóversenyt iskolai osztálykeretben rendeztük meg, a rajzpályázat alkotásaiból kiállítást készítettünk, az idegen nyelvi nap - elmaradt
* A papírgyűjtést szűkebb körben szerveztük meg.
* A magyar nyelv napja alkalmából online kvíz versenyt készítettünk.
* A Mikulás-napi programok nagy örömöt és vidámságot okoztak kicsiknek és nagyoknak egyaránt.
* Az adventi gyertyagyújtás hagyományát osztálykeretben sikerült megőriznünk.
* A karácsonyi hangverseny- elmaradt. A HévízTv a korábbi évek műsorából szerkesztett előadást közvetített.
* Január 22-én megvalósítottuk a magyar kultúra napi megemlékezésünket online formában.
* A félévi szülői értekezletet online formában, a Teams felületén keresztül tartottuk. A szülők nagy létszámban vettek részt, igényük volt a „személyes” találkozás. Fontosnak tartottuk, hogy a szülőkkel ismertessük a félév tapasztalatait és megbeszéljük az előttünk álló időszak feladatait, programjait.
* Február 5-én, valamint 12-én rendhagyó feltételek között rendeztük meg az alsó- és felső tagozatosok farsangját, ami nagy sikert hozott.
* A március 15-ei iskolai megemlékezést videófelvétel formájában valósítottunk meg, amelyet a tanulóközösség osztálykeretben tekintett meg.
* Márciusban csatlakoztunk a Happy hét programjaihoz, amelynek keretében plakátot, rajzot készítettek, kísérletet végeztek és tesztet töltöttek ki a tanulóink. Részt vettünk egy országos pályázatban, amelyben sajnos nem nyertünk a sporteszközök sorsolásán.
* A természetvédelem jeles napjait (az online oktatás bevezetése miatt) szűkebb keretek között valósítottuk meg.
* Az Iskolahívogató programunk elmaradt. Az adott járványügyi helyzethez igazodva, iskolánkat bemutató és egyben népszerűsítő kisfilm illetve plakát készült. Honlapunkon keresztül “Ilyennek képzelem az iskolát!” rajzpályázatot írtunk ki, melyre leendő 1. osztályosok készíthettek rajzokat.
* A magyar kötészet napját verstárgy készítő pályázattal ünnepeltük meg.
* Április 26-án a Népviseletek napját kiállítás szervezésével tettük emlékezetessé az alsó tagozatos gyerekek számára.
* Május első hetében a hagyományos papírgyűjtés helyett népszerűvé vált használt ruhanemű gyűjtését szerveztük meg.
* Május 28-án a DÖK nap keretén belül Gyereknapot szerveztünk, amelynek során osztályonként városi sétán, sportbajnokságon, dottózáson és fagyizáson vehettek részt tanulóink. Alsó tagozati szinten rajzkiállítást rendeztünk a gyereknapi rajzpályázatra készített alkotásokból.
* A tanulmányi kirándulásokat a járványügyi helyzethez igazítva valósítottuk meg: gyalog-és kerékpártúrákat, szabadtéri programokat szerveztünk az osztályközösségek számára.
* 4. és 5. évfolyamos diákjaink polgármester úrtól kapott jutalomkiránduláson vettek részt a Zobori Kalandparkban.
* A ballagást az iskolaudvaron zárt körben, hagyományainknak megfelelően, de az előírások pontos betartása mellett szerveztük meg a végzős tanulóink és a szüleik örömére.
* A bizonyítványok kiosztása osztálykeretben történt.
  1. Versenyeredmények (sport, tanulmányi stb.)







Sportversenyeken, diákolimpián 1-3. helyezést elért tanulók száma: 0 fő

Az előző évekhez képest kevesebb versenyeredménnyel büszkélkedhetünk, mert a tavaszi versenyek a veszélyhelyzet miatt nem kerültek megrendezésre.

* 1. Differenciált képességfejlesztés, felzárkóztatás, tehetséggondozás (felzárkóztató és fejlesztő foglalkozáson részt vettek száma is)

A felzárkóztatás érdekében korrepetálásokat tartunk. Az SNI, és BTMN-es tanulókat gyógy- és fejlesztő pedagógusok segítik a tanulásban. A közös munka eredménye érezhető a mindennapokban.

* 1. Sajátos nevelési igényű tanulók, felmentések

Heti 23 órában 25 tanulóval foglalkozik iskolánk gyógypedagógusa. Tantárgyi felmentése nincs a tanulóknak.

* 1. Tanulói létszámok:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Évfolyam/ osztály | Tényleges tanulói létszám | Számított tanulói létszám | Hátrányos helyzetű tanulók száma | | SNI tanulók száma | | BTM-es tanulók száma | Bejáró tanulók száma | | egyéni munkarend szerint tanulók száma száma | Külföldi tanulók száma | felfüggesztett jogviszonyú tanulók száma |
|  | ebből HHH | 2 fő | 3 fő | körzetes | körzeten kívüli |
| 1.a | 18 | 18 |  |  |  |  | 2 | 2 | 6 |  | 3 |  |
| 1.b | 18 | 18 | 1 |  |  |  | 1 | 2 | 12 | 1 | 1 |  |
| 2.a | 17 | 17 |  |  |  |  | 3 | 2 | 5 |  |  |  |
| 2.b | 15 | 14 | 1 |  |  |  | 2 | 2 | 5 |  | 1 |  |
| 3.a | 22 | 22 |  |  |  |  | 1 | 2 | 1 |  | 5 |  |
| 3.b | 22 | 22 | 1 | 1 |  |  |  | 6 | 4 |  | 1 |  |
| 4.a | 16 | 17 | 1 |  | 1 |  | 2 | 2 | 5 |  | 1 |  |
| 4.b | 15 | 15 | 1 | 1 |  |  | 1 | 3 | 7 |  | 1 |  |
| 5.a | 22 | 22 |  |  |  |  | 1 | 4 | 4 | 2 | 4 |  |
| 5.b | 22 | 24 | 1 |  | 2 |  | 2 | 3 | 12 |  | 1 |  |
| 6.a | 21 | 22 |  |  | 1 |  | 3 | 2 | 7 |  | 2 |  |
| 6.b | 18 | 18 |  |  |  |  |  | 3 | 7 |  | 2 |  |
| 7.a | 26 | 29 |  |  | 3 |  | 2 | 4 | 3 |  | 1 |  |
| 7.b | 26 | 26 |  |  |  |  | 2 | 8 | 8 |  | 2 |  |
| 8.a | 26 | 26 |  |  |  |  | 4 | 2 | 9 |  | 1 |  |
| 8.b | 26 | 29 |  |  | 3 |  | 4 | 3 | 10 |  | 4 |  |
| Összes: | 330 | 340 | 6 | 2 | 10 | 0 | 30 | 50 | 105 | 3 | 30 |  |

Művészeti tagozat:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Fuvola | Furulya | Zongora | Hegedű | Néptánc | Színjáték | összesen: |
| Létszám | 10 | 20 | 12 | 12 | 50 | 13 | 118 – 36 % |

* 1. Lemorzsolódás csökkentése érdekében tett intézkedések

**Első félév:**

* akinek tanulmányi átlageredménye közepes teljesítmény alatti: 2 fő (1 fő 6.a, 1 fő 8.a)
* akinek a megelőző tanév átlageredményéhez képest legalább 1,1 mértékű romlást mutat: 0 fő

**Második félév:**

* akinek tanulmányi átlageredménye közepes teljesítmény alatti: 3 fő (2 fő 7.a, 1 fő 8.a)
* akinek a megelőző tanév átlageredményéhez képest legalább 1,1 mértékű romlást mutat: 0 fő

Lemorzsolódással veszélyeztetett tanulóinkra fokozott figyelmet fordítottunk. Az érintett osztályokban a tanítók/tanárok a fejlesztő, felzárkóztató foglalkozásokon segítették a hátrányok leküzdésében a tanulókat. A legrosszabb tanulmányi átlagú tanulónk (2,86) is néhány tizeddel marad el a közepes szinttől.

* 1. Gyermekvédelmi munka:

Intézményünkben az ifjúságvédelmi felelős munkáját segítik a hévízi Gyermekjóléti Szolgálat szociális munkatársai, akik rendszeresen tartanak esetmegbeszéléseket a támogatásra szoruló gyermekek és családok érdekében. Hetente egyszer a fejlesztő pedagógussal is egyeztetnek, ahol a felmerülő problémákra hatékony megoldást keresnek. A tanév során az iskolánkba érkezett egy olyan tanuló, akivel kapcsolatban több feladatot kellett végeznünk, hiányzásai miatt intézkedésre volt szükség.

* 1. Könyvtári munka értékelése

Az iskolai könyvtár népszerűsége töretlen a tanulók körében annak ellenére is, hogy a könyvtári állományunk évek óta nem gyarapodott fenntartói támogatásból. A hagyományos értelemben vett olvasó, kölcsönző gyerekek száma főként az alsó tagozaton kimagasló. A tanév során a könyvtárismereti/használati órák keretében megvalósítottuk az olvasóvá nevelés terén kitűzött célunkat, amelyet a következő tanévben a felső tagozatos tanulók számára tervezett programmal szeretnénk továbbfejleszteni. A könyvtárhelyiséget nemcsak tanórák, foglalkozások megtartására és a kölcsönzésre használjuk, hanem egyre többször vesszük igénybe tanórán kívüli programok lebonyolítására is, amelyben segítséget jelent az iskola könyvtárosa. A felső tagozatos tanulók a kölcsönzőhelyiségben elhelyezett számítógépeket is szívesen használják információgyűjtésre és kikapcsolódásra egyaránt. A gyerekek életkorának emelkedése függvényében folyamatosan csökken a könyvek iránti igény, és a digitális ismeretszerzés kerül előtérbe.

Továbbra is alkalmazzuk “A hónap könyvei” állványkialakítást. Az olvasási kedv növelésére. A gyerekek igényeit figyelve sürgős szükség lenne a kortárs ifjúsági irodalom fejlesztésére, az állomány gyarapítására. A tanévben sem történt változás, bár nőtt a kölcsönzési kedv és a gyerekek keresik az újdonságokat.

A három éve bevezetett sikeresen működő „Hozz egy könyvet” akciót az ősz során meghirdettük, és sok modern ifjúsági regényt kaptunk elsősorban a pedagógus kollégáktól..

* 1. Rendkívüli események az intézményben

Fegyelmi eljárásra ebben a tanévben sem került sor az intézményünkben.

Rendkívüli eseménynek minősül, hogy május hónapban tanulói és szülői belépési kód megszerzésével egy eddig ismeretlen személyazonosságú illető több udvariatlan üzenetet küldött az intézmény dolgozóinak a Kréta e-naplón keresztül.

* 1. Diákönkormányzati munka értékelése

Iskolánk DÖK szervezete a tanulók és a tanulóközösségek érdekeinek képviseletére jött létre, valamint célja, hogy a tanulók tanórán kívüli, szabadidős tevékenységét az iskola hagyományrendszerének megfelelően segítse, támogassa.

Megvalósult programok:

* Idén folytattuk a rendszeres tisztasági szemlét az osztályokban, értékelve a dekorációt és a házirend betartását. A gyerekek között népszerű volt a 34 hetes vetélkedő, sokat tettek a környezetük igényességéért.
* Gondos előkészületi munkák eredményeként került megrendezésre az Ötödikes avató, amelyet a járványügyi helyzethez alakítva megváltozott formában rendeztünk meg.
* Éjszaka az iskolában című programunkat nem tudtuk megvalósítani.
* A papírgyűjtésben és a ruhagyűjtésben fontos szerepet töltött be a diákönkormányzat. Decemberben Luca-napi játszóházat szerveztünk, osztálykeretben. Itt jellemzően a karácsonyi témakörhöz kapcsolódó kézműves foglalkozásokat tartottunk, több helyszínen.
* Februárban a diákönkormányzat szervezésében valósítottuk meg a Farsangot, amelynek keretében a gyerekek egész nap jelmezben vettek részt a tanórákon. A legötletesebb jelmezeket, a tanulók szavazatai alapján jutalomban részesítettük. A diákönkormányzat tagjainak feladata volt a témakör meghatározása és a feladatok kisorsolása, a zenelista és a műsorterv összeállítása, plakátkészítés, tombolajegyek kiosztása.
* A DÖK-napon városi sétát, sorversenyt, dottózást és fagyizást szerveztünk.
* A tanév végén egy digitális iskolaújságot szerkesztettünk, melyben az új munkarend során készült alkotások és az e témakörhöz kapcsolódó írások kaptak helyet.
* A Diákönkormányzat a tanévben hatékonyan működött, a 8. évfolyamos diákok folyamatosan részt vettek a feladatok megszervezésében, végrehajtásában, segítették az alsóbb évfolyamos tagok munkáját. .
  1. Tanulóbalesetek

Az idei tanévet is a balesetvédelmi előírások ismertetésével kezdtük. Kiemeltük a technika, testnevelés, informatika tanórák balesetveszélyeit. Ennek is köszönhetően a tanévben komoly sérülésre nem került sor.

* 1. Pályázatok (sikeres pályázatok témája, elnyert összeg, pályázat kiírója, sikertelen pályázatok a tanév során)

**Megvalósult pályázatok:**

Az idei tanévben 2. osztályosaink szüleik és tanítóik lelkes szervezésével és támogatásával sikeresen vettek részt a „Kinder Joy of moving- A mozgás öröme” pályázatban. A mindennapi sportot az aktív életmód részeként szerettük volna vonzóvá tenni a gyerekek számára. Sikerült tornaszereink számát bővíteni, illetve fejleszteni /ping-pong asztal, foci-, kézi-, kosár- és röplabdák, medicinlabdák. A program során nagyon jól érezték magukat, sok élményhez jutottak a gyerekek, a szülők és a tanítók egyaránt.

**Elnyert pályáztok: *Határtalanul***

A Határtalanul pályázat keretében a 8. évfolyamos tanulóink felvidékre utazhattak volna. Sajnos a járványhelyzet miatt nem valósult meg.

Pályázat címe: Felvidék tudományos és technikai kincsei Csallóközzel és Selmecbányával.

Létszám: 52 tanuló és 5 pedagógus

Elnyert támogatás összege: 2 738 740 Ft

Pályázat megvalósításának időpontja: 2021. április lett volna

**Beadott pályázatok: -**

1. **Szervezeti feltételek**

* Tanulásszervezési és pedagógiai gyakorlatok:

Az intézményi adottságainkat figyelembe véve a délelőtti csoportbontásos oktatás megvalósítására törekszünk. A kisebb létszámú csoportokban hatékonyabb, személyre szabottabb a gyerekek fejlesztése. Emellett a tanórai differenciálásra és a változatos munkaformák alkalmazására is törekszünk. Iskolánkban több felzárkóztató foglalkozás szolgálja a tanulók érdekeit. A pedagógusok továbbképzésével, a nevelőtestületen belüli szakmai kapcsolatok erősítésével lehetőséget teremtünk az ismeretek, tapasztalatok és a jó pedagógiai gyakorlatok átadására.

* Munkaközösségek beszámolói: mellékletben.

1. Az intézmény kapcsolatrendszere

* Alkalmazotti közösség : az intézmény alkalmazotti közössége egymást tisztelő, segítő, összetartó emberekből áll, akik közösen meghatározott értékrendszer mentén, hatékonyan végzik a feladataikat.
* Nevelőtestület: az intézmény nevelőtestülete három szorosabban együttműködő közösségből áll. Az alsó tagozaton tanítók, a felső tagozat tanárai és a művészeti intézményegység pedagógusai. A nevelőtestület tagjai a feladatokat egymás közt arányosan elosztva valósítják meg.
* Szakmai munkaközösségek: a szakmai munkaközösségek a tanév elején vállalt feladataikat a külső körülmények változásának függvényében sikeresen valósították meg. Az újonnan megalakult szakmai közösségek egyelőre még keresik a helyüket, de számos területen értek el eredményeket, hoztak létre innovációkat.
* Szülői munkaközösség : számunkra fontos a családokkal kialakított jó kapcsolat. Nevelési munkánk csak akkor lehet eredményes, ha az iskola és a család közel azonos értékrendet képvisel. Fontos szerepet szánunk a szülői értekezleteknek, fogadóóráknak, nyílt napoknak. Ezeket a járványügyi helyzetnek miatt online formában tudtuk megvalósítani. Közösségépítés céljából kötetlen beszélgetéseket, közös osztályprogramokat szerveztünk szabadtéren a tanév utolsó hónapjában. Intézményünkben eredményesen működik szülői szervezet. A SZM elnökének aktív hozzáállásának köszönhető, hogy a szülők örömmel kapcsolódtak be az intézményben folyó nevelő munkába. A tantermen kívüli oktatás bevezetésével megnőtt a személyes kapcsolattartás jelentősége a szülők és a pedagógusok, elsősorban az osztályfőnökök között. A szülők és a pedagógusok közötti együttműködés próbája volt ez a tanév, és örömmel tapasztaltuk, hogy egymást tisztelő és támogató viszony jellemzi a közösségünket.
* Intézményi tanács: intézményünkben nem működik intézményi tanács.
* Más oktatási-nevelési intézmények: jó partneri kapcsolatban állunk a város nevelési és oktatási intézményeivel a Brunszvik Teréz Óvoda, a Bibó István Gimnázium vezetőivel és a munkatársaikkal. A tanulmányi versenyek megszervezésekor együttműködünk a környék iskoláival, a továbbtanulás kapcsán egymást segítő, támogató viszonyban vagyunk a középiskolákkal.
* Iskolapszichológus: a tanév során több fennakadást jelentett az iskolapszichológus online munkavégzése. Bár minden lehetőséget igyekeztünk biztosítani a segítségre szoruló gyerekek támogatására, a személyes jelenlét hiánya érezhető volt az iskola életében.
* Család- és gyermekjóléti központ: a Család-és gyermekjóléti központ munkatásaival hatékony munkakapcsolatban állunk, heti rendszerességgel találkozunk a munkatársunkkal. Családsegítő Szolgálat szakemberei több ízben keresték fel iskolánkat. Segítő, támogató beszélgetéseket, esetjelzéseket kezdeményeztek az osztályfőnökökkel, ifjúságvédelmi felelőssel.
* Iskolaorvos, iskolafogászat, iskolavédőnő: iskolaorvosunkkal megfelelő a munkakapcsolatunk. A tanév során változás történt az iskolai védőnő személyében, de a tanulók egészségügyi szűrései és az védőoltások beadása a megfelelő módon teljesült. A fogorvosi vizsgálatokra előírásszerűen sor került az első félévben.
* Egyesületek, közgyűjteményi és közművelődési intézmények: a város szociális és egészségügyi intézményeivel, az egyházakkal, a Gróf I. Festetics György Művelődési Központ és a Városi Könyvtár.munkatársaival folyamatos, közvetlen kapcsolatban vagyunk.

1. Ellenőrzési tevékenység és azok eredményei

* Külső szervek által történt ellenőrzés: -
* Belső ellenőrzések

A tanév elején elvégzett ellenőrzés során a tanmenteket és a tanórán kívüli foglalkozások foglalkozási terveit a naplóvezetést vizsgáltuk.

A pedagógusok oktatómunkáját a Kréta e-naplón keresztül az iskolavezetés havonta ellenőrizte. A tanórák adminisztratív feladatain kívül, a számonkérések és az érdemjegyek számát, az osztályfőnöki feladatokat, az üzeneteket is megfigyeltük. A tantermen kívüli oktatás alatt a házi feladatok bejegyzéseit is nyomon követtük.

* Óralátogatások:

|  |  |
| --- | --- |
| A látogató: | A látogatások száma: |
| Jancsekityné Iváncsics Márta | 4 |
| Tóth Zoltánné Dörnyei Éva | 17 |
| Ferge Zsuzsa Réka | 15 |

Az óralátogatások rendjét az iskola dokumentumaiban rögzített szabályok alapján végeztük, továbbá a minősítési eljárásban részt vevő pedagógusok mellett az új kollégák munkáját is segítettük, ellenőriztük. Két főiskolai hallgató végezte szakmai gyakorlatát az intézményünkben, akik mentorálását, felkészítését online óralátogatásokkal is támogattuk.

Iskolánkban a tanév során 32 pedagógus önértékelési feladatait végeztük el októbertől júliusig. Ennek megfelelően a folyamatban részt vevő pedagógusok tanóráit látogattuk, óramegbeszéléseket tartottunk. Az intézmény pedagógusai jól felkészülten, megfelelő szakmai tudásról és módszertani felkészültségről adtak számot a látogatások alkalmával.

1. Összegzés

Úgy gondolom, ebben a tanévben sikerült az iskolával szembeni elvárásoknak megfelelni, sikerült az alaptevékenységeinkből fakadó legfontosabb feladatokat elvégezni.

A vírushelyzet ismét átírta az iskola életét, ismét egy nehéz és rendhagyó évet tudhattunk magunk mögött.

Az éves programtervünkben vállalt feladatainkat, ha nem is mindig a megszokott formában, de megvalósítottuk. Néha talán nem is volt baj, hogy újítanunk kellett, hisz kreativitásra sarkalt, és újabb színeket vitt a megszokottba.

A tanulmányi eredményességre való törekvés mellett igyekeztünk munkánkat úgy szervezni, hogy diákjaink ne csak a tárgyak és jegyek szorításában éljenek. A közös rendezvényekkel, iskolai ünnepségekkel is próbáltunk hozzájárulni a jellemformálás és összetartozás erősítéséhez.

Feladataink többségének megvalósítását sikeresnek ítélem.

Vannak hiányosságaink, elmaradásaink, vannak javítandó területek is.

Feladatok, célok a 2021/2022-es tanévre:

Iskolánk 30 éves évfordulóra készül. A Hévízi Általános Iskola 1991-ben vette fel Illyés Gyula nevét, ezért a következő tanévben rendezvénysorozattal szeretnénk megemlékezni az évfordulóra. A tervezett programok között szerepelnek előadások, kiállítások, iskolatörténeti kiadvány, megemlékezések.

A következőkben kiemelten kell figyelnünk

* Az értékelés hatékonyságának javítására
* A tanulói neveltségi szintének javítására
* Tanulóink felelősségtudatának erősítésére
* Az egységességre és a következetességre
* A felzárkóztatásra és a tehetséggondozásra
* A tanulói szorgalom, motiváltság javítására
* Az iskolai éves munkatervben megfogalmazott célok, feladatok és programok színvonalas megvalósítására.
* A szakmai ellenőrzés erősítésére: tanórák látogatása, közös megbeszélése, értékelése.
* Munkaközösségi szinten tovább kellene erősíteni az együttműködést, az egységes értékelés alkalmazását, a stratégiai célok közös meghatározását és a folyamat közös kidolgozását, a munkamegosztást.
* A digitális kompetenciák fejlesztése- Teams-rendszer használatának további megismerése.
* Az ügyeletesi munka pontos ellátásának ellenőrzése.
* Vélemény, javaslat (pl.: Milyen témákban szeretnének előadást, szakmai napot, konferenciát?)

A stressz, kiégés elkerülésében, valamint a konfliktuskezelés témájában szeretnénk továbbképzést a nevelőtestületünk számára.

1. Mellékletek
   1. Személyiségfejlesztési munkaközösség (készítette: Csombó Lászlóné)

A 2020/21-es tanév - bár nagy reményekkel tekintettünk elé, és sikerült is eredményesen lezárni -, mégis kemény lapokat osztott gyereknek, szülőnek, pedagógusnak egyaránt. Az előző tanév után némi tapasztalattal rendelkeztünk ugyan a digitális oktatás terén, ennek ellenére nagy áldozatvállalást követelt minden résztvevőtől.

Mindenkinek ki kellett lépnie a komfortzónájából, ez pedig feszültségeket generált. Tudjuk, hogy jobb a gyerekek alkalmazkodóképessége a felnőttekénél, a mögöttük hagyott nehézségek mégis őket érintették leginkább, mert ők a legkiszolgáltatottabbak.

Különösen nehéz volt az elsősök és a másodikosok helyzete, hiszen náluk két időpontban is kimaradtak nagyon fontos fejlesztési szakaszok. Biztos vagyok benne, hogy ezek a hiányosságok az eddiginél is nagyobb mértékben fogják emelni a tanulási zavarokkal küzdők arányát.

Jelentős hátrányt szenvedtek a gyerekek társas helyzeteket kezelő kapcsolatai, és ugyancsak jelentős volt a közösségi élmények napi szintű hiánya. Ezek mind olyan tényezők, melyek a személyiségfejlődés szempontjából kiemelkedő szerepet kell, hogy betöltsenek.

Nem voltak könnyű helyzetben a szülők sem. Nemcsak a tananyag nehézségeivel kellett szembesülniük, hanem esetlegesen azzal is, hogy gyermekük hiperaktív, vagy tanulási nehézségekkel küzd. Nem volt jó, hogy a szülőknek pedagógussá kellett válnia, nekik ugyanis más a szerepük.

De küszködtek a pedagógusok is, mert miközben igyekeztek a tanterv követelményeinek megfelelni, mindenki érezte, hogy igazából kötetlen beszélgetésre, és szinte egyéni problémakezelésre, fejlesztésre lenne szükség.

Mindezen nehézségek ellenére próbáltunk lelkesek maradni, és legjobb tudásunk szerint kezelni a kialakult helyzetet.

A Programtervben bizakodóan meghatározott feladatokat – az aktuális szabályokhoz alkalmazkodva - sikerült eredményesen elvégezni, ezáltal maradandó élményhez juttatni tanulóinkat.

Kitartó, áldozatos munkánk eredményeként a következő programokat sikerült megvalósítani:

* Népmese napja
* Illyés napok – nagy számban szerepelhettek iskolai keretben tanulóink
* Illés napok - túrázás változatos feladatokkal
* Mikulás
* Adventi ünnepkör - díszítés az aulában, megemlékezés osztálykeretben
* Magyar Kultúra Napja – Legszebb videó Magyarországról - Kahoot!
* Farsang - osztálykeretben szülők nélkül - a gyerekek így felszabadultabban élvezhették a programot
* Adománygyűjtés /ruha, cipő/
* Víz világnapja - online rajz
* Költészet napja - verstárgyak készítése
* Gyereknap – a szabadban eltöltött programoknak nagy közösségformáló ereje volt
* Osztálykirándulás - felejthetetlen élmény a gyerekeknek
* Levelezős versenyek - kitartó munkát igényeltek, de ez egy olyan terület, ahol megmérethették magukat gyerekek és szülők egyaránt

Ezeket a közösségfejlesztési programokat úgy kellett megvalósítanunk, hogy az esetek többségében nagy volt a bizonytalanság - szinte óráról órára változtak a szabályok, ezért nagy volt a felelősségünk a tekintetben, hogy az aktuális lehetőségekről időben informálódjunk, majd a lehetőségeket figyelembe véve szervezzük a programokat.

Úgy gondolom, szeptembertől nem lehet ugyanabba a folyóba visszalépni, és ott folytatni az iskolai munkát, ahol abbahagytuk. A megoldás az előre menekülésben rejlik, ami a sok türelmet, a rugalmasságot és a változtatás bátorságát jelenti. Fontos szerepet kell kapnia az együttműködésnek mind a tanítványokkal, mind pedig a szülőkkel. Előtérbe kell kerülni az egymás iránti bizalomnak, mert csak közösen tudjuk végig vezetni a gyerekeket a lehető legjobb mentális állapotban ezen a mindenki által ismeretlen, egyáltalán nem könnyű úton.

Jó egészséget és sok türelmet kívánok mindnyájunknak egymáshoz, de leginkább önmagunkhoz!

* 1. Művészetek, hagyományok munkaközösség (készítette: Holczerné Szabó Ágnes)

Munkaközösségünk vegyes összetételű, hisz tagjai közt művészeti tantárgyakat (zene, rajz), magyar irodalmat, történelmet és idegen nyelvet tanító kollégák is vannak. Mindannyian fontosnak tartjuk nem csupán a művészetek és népi hagyományok, hanem az iskolai hagyományok ápolását is.

Minden tantárgyunk oktatását szaktanárok végzik.

A művészeti tárgyak oktatása csoportbontás nélkül történik.

Az ének-zene, rajz, idegen nyelv oktatása szaktanteremben történik, ahol rendelkezésre áll a digitális tábla, és azt használjuk is.

Az osztálytermek felszereltsége azonban hiányos, csupán 2 teremben található interaktív tábla. Ezen eszközök elérése folyamatos szervezőmunkát kíván meg a pedagógusoktól.  A néptáncos ruhák és kellékék elhelyezésére kevés a szekrény (ebből adódott is probléma), ugyanúgy az ének teremben is szükség lenne polcokra a hangszerekhez és kottákhoz.

Az ének-zene teremben még mindig nem oldódott meg a hiányzó árnyékolók pótlása, ill. a meglévők mozgatása (magasan vannak az udvar felől, nem érhetők el).

A kórus egyenruha ismét pótlásra szorul. Egyre több az erősebb alkatú gyermek, akiknek kicsik a meglévő mellények. A néptáncosoknak szintén szükségük lenne a ruhatáruk bővítésére.

Az újonnan alakult munkaközösséggel még csak keressük az irányvonalakat. Emellett ismét egy nehéz és rendhagyó évet tudhatunk magunk mögött a pandémia miatt.

Iskolánk egyik fő erőssége éppen a művészetek magas szintű oktatása, ezzel együtt a színvonalas műsorok és programok szervezése. Idén ezeket sem tudtuk a hagyományos módokon megtartani. Az énekkar nem működhetett. Az évfolyamok külön próbáltak, és az éneklést egyéb ritmus- és hangszeres játékkal (csengettyűzés) helyettesítettük. A műsorokon szólisták tudtak csak szerepelni. A tanév végén találkozhattunk újra, addigra néhány tanuló le is morzsolódott. A néptáncosok is korlátozva voltak az éneklés elhagyásával. és nehézséget okozott a maszkban végzett intenzív mozgás. Hiányoztak a motiváló fellépések, amelyek értelmet adnak a folyamatos munkának.

Mindezek ellenére igyekeztünk megrendezni azokat a hagyományos programjainkat, amit lehetett, és amit az éves programtervünkben vállaltunk, ha nem is mindig a megszokott formában. Néha talán az sem volt baj, hogy újítanunk kellett, hisz kreativitásra sarkalt, és újabb színeket vihettünk a megszokottba.

A tanulmányi versenyek nagy része nem került az idén megrendezésre, vagy ha igen, akkor online formában.

A hagyományos Illyés-napok elnevezésű programot az idei tanévben iskolai keretek között, osztályonként külön helyszínen rendeztük meg.

A vírushelyzet átírta a programtervünket. A tanév elején megfogalmazott hagyományos programokat emiatt kellett rugalmasan alakítani vagy elhagyni.

* A **Zenei Világnapon** nem rendezhettük meg a szokásos utcazenét, koncertet, és a reggeli megemlékezést. Helyette **hangszerkészítő versenyt** hirdettünk, amely nem várt lelkesedést váltott ki gyerekekből és szülőkből egyaránt. Több száz alkotás született, amelyeket az iskola aulájában állítottunk ki megtekintésre.

A tanulók szavazhattak a nekik legjobban tetsző hangszerekre. Minden alkotó „hangszerkészítő mester” oklevelet kapott, a győztes alkotások pedig az aulai vitrinben kerültek elhelyezésre.

A felsősöknek **„Zene nélkül mit érek én?”** címmel kellett fogalmazást írniuk. A fogalmazásokból kiemelt legjobb gondolatokat az iskola honlapján osztottuk meg az érdeklődőkkel. A szülői facebook csoport és a honlap segítségével a gyermekek szülei is betekintést kaphattak a munkákba.

* Szeptember 30-án a **népmese napja** alkalmából a felső tagozatos osztályok egy közös mesét alkottak. A mese szövege a Diákönkormányzat tagjai között stafétaként vándorolt, így jött létre az Illyés Iskola körmeséje. A létrejött szöveg elérhető az iskola honlapján.
* Minden év október 4-én ünnepeljük az **Állatok Világnapjá**t. Iskolánk egyik hagyománya, hogy mi is megemlékezünk erről az eseményről. Minden évben más módon hívjuk fel a gyerekek figyelmét a biológiai sokszínűség fontosságára. Idén a Fenntarthatóság Témahéthez is kapcsolódóan az alsó tagozatos tanulók különféle technikákkal ábrázoltak állatokat, melyekből kiállítást hoztunk létre. Felső tagozatos diákjaink darázsgarázst készítettek az iskola udvarán.
* Az **okt.6-i és okt.23**-i ünnepi műsorok (7. és 8. évfolyamosok szereplésével) a szokásos színvonalat hozták. A magyar irodalom, néptánc és ének-zene szakos kollégák segítő együttműködésének köszönhetően színes műsor került megrendezésre (amelyben természetesen a magyar szakosoké volt a koordináló főszerep). Az utóbbi műsort az osztályok a tantermükben nézhették végig. Zenében itt is csak szóló énekeseket tudtunk szerepeltetni.
* Az**ötödikesavató** is megrendezésre került, de csak az óraközi szünetekben kaptak feladatot a gyerekek, és azt is szűkebb nézőközönség előtt.
* Az Illyés napokra tervezett **házi népdaléneklési versenyre** is több tanuló készült, de  megtartani ezt sem tudtuk. Osztályukban hallgattam meg a gyerekeket, és oklevéllel jutalmaztam a felkészülésüket.

A**rajz pályázatot** és kiállítást az idén csak saját iskoláink tanulói részére szerveztük meg.

A **szavalóverseny** a napközi ideje alatt külön helyszíneken, az osztálytermekben került megrendezésre.

* A **magyar nyelv napján** a tanulók online vetélkedőn vehettek részt.
* **Karácsonyi hangversenyünk** sem mehetett élőben, ezért az előző évek műsoraiból (2006-tól) készítettem egy összeállítást, és ezzel örvendeztettük meg a Hévíz TV nézőit.
* A színjátszók minden évben ellátogatnak az Idősek Otthonába, ahol kis műsorral örvendeztetik meg az ott lakókat. Idén is készültek a tanulók, de ezúttal a Hévíz TV segítségével juttatták azt el az érintettekhez.
* A**Magyar Kultúra Napján** is elmaradt a szokásos közös Himnusz szavalás. Tanórákon emlékeztünk meg az ünnepről. Az aulában kiállítás készült a tanulók munkájával, amely a kultúra minden szegletét bemutatta.

A Teamsen keresztül a Himnusszal kapcsolatos kvíz feladatokat oldhattak meg a gyerekek. A legjobb eredményt elérő tanuló, ill. osztály jutalmazásban részesült.

* A **Share Music pályázat**keretében három online találkozón vettünk részt horvát partnereinkkel. A fotós gyerekeknek (7 fő a 7. évfolyamból) havonta kell Hévízről készített fotóikat beküldeniük.
* A II. félév nagy részét online munkában végeztük. Előtte még sor került a **farsang** megünneplésére, de ez is korlátolt lehetőségek között.
* A **márc. 15**-i ünnepélyre szép műsorral készültek a 4. évf. tanulói és tanárai, valamint a néptáncosok. Az onlinra történő hirtelen átálláshoz rugalmasan alkalmazkodtak a kollégák, és egy héttel előbb felvételt készítettek a műsorról a Hévíz TV segítségével.
* A **Víz Világnapjáról** már online keretek között emlékeztünk meg.
* A visszatérés után a **Gyermeknap** programjának sikeres megrendezése említésre méltó. A hosszú társak nélkül eltöltött időszak után nagy élményt jelentett a tanulóknak az a nap.
* **A Művészeti vizsgákat (néptánc, színművészet)** idén nem lehetett szülők előtt bemutatni, de az arról készült felvétel révén az érdeklődő hozzátartozóknak lehetőségük nyílt betekintést nyerni gyermekeik munkájába.

A hangszeresek is sikeresen vizsgáztak. Néhány kolléga szintén felvette a vizsgát, amit az egyes szülökhöz eljuttattak. A végzősök szép vizsgahangversennyel búcsúztak.

* A **ballagási ünnepség** a helyszín szokatlan volt az eseményhez, de a hagyományokhoz híven- szép, felemelő ünnepséggel búcsúztunk a végzőseinktől.
  1. Környezettudatos nevelés munkaközössége (készítette: Tóthné Huszti Ágnes)

A környezettudatos nevelés és oktatás gondolata évtizedekkel ezelőtt fogalmazódott meg a nyugati társadalmakban. Magyarország a rendszerváltás után csatlakozott a nevezetes Környezetvédelmi világnapok megünnepléséhez. Iskolánkban már szintén kb. 10 évvel ezelőtt megfogalmazódott annak az igénye, hogy a tantárgyakba becsöpögtetve, programokat ezen témakör köré szervezve minél nagyobb teret szánjunk a diákjaink környezeti nevelésére.

2013-ban pályáztuk először az Ökoiskolává válás lehetőségét, szerettük volna, ha iskolánk is részévé válik az Ökoiskolák akkor már egyre népesebb táborának. Az első sikeres pályázat után 3 évvel újra pályáztunk, majd a tavalyi évben Örökös Ökoiskola lett intézményünkből.

Az iskolánk éves munkatervében leírtak szerint megemlékeztünk a jeles környezeti világnapok közül: az Ózon Világnapjáról, felhívtuk a tanulóifjúság figyelmét az Európai Autómentes nap fontosságáról és október elején az Állatok világnapját ünnepeltük. A másra már nem használható hulladék anyagokból készítettek tanulóink kedves képeket, amelyeket aztán ki is állítottunk az aulában található öko faliújságon.

Ezek a környezetvédelmi jeles napok jó apropót szolgáltathatnak arra, hogy diákjainkkal órákon is megismertessük ezek jelentőségét és értelmét.

A tanév folyamán részt vettünk egy pályázat megvalósításában is, melynek címe: „Nagyparkoló tér zöldfelületeinek fejlesztése és a gyalogos közlekedési kapcsolatok kialakítása” volt. Itt, ennek kapcsán a fenntartható fejlődési célokkal ismertettük meg 4., 5., 6.-as diákjainkat, akik egy előadást hallgattak meg, amely kapcsán egy TOTO-t töltöttek ki és végül egy feladatlap megírásával egy vetélkedőn vehettek részt. Ezt a pályázat gazdája értékelte is, igényes ajándékokkal honorálva a gyerekek alkotó érdeklődését.

A tanév folyamán részt vettünk a „Mozdulj a Klímáért!” akcióban, amely akció keretében zöld mérföldeket gyűjtöttünk, igyekeztünk felhívni diákságunk figyelmét a környezetbarát közlekedési módok fontosságára. Kreatív alkotások pedig idén a beporzók szerepének fontosságát jelenítette meg a kedves képek kapcsán.

A felső tagozat technika órákon közösen egy „darázsgarázst” készített régi raklapokból, amelyet több osztály közösen készített el. Az elkészített alkotás az iskola udvarán várja leendő rovarlakóit.

Osztályfőnöki órák keretében megismertettük tanulóinkat a kiváló és bámulatos David Attemborough legújabb filmjével, amely „Élet a bolygónkon” címet kapta. Ez a film kiváló a múlt és a jelen vizsgálatára és a jövő tőlünk és főleg a gyerekeinktől függő vetületére.

Igaz, hogy nem munkaközösségünk szervezésében, de a közös gondolkodás példájaként említem meg, hogy idén a Zene Világnapja kapcsán olyan hangszereket készítettek a gyerekek, amelyek kidobásra ítélt anyagokból lettek újragondolva.

A Karácsonyt is az újrahasznosítás jegyében valósítottuk meg, osztályok közös alkotásával szintén a környezeti tudatosságot és ennek igényének kialakítását céloztuk meg. Olyan díszeket készítettek a felsős osztályok a közös iskolai karácsonyfára, amelyeket jövőre is használhatunk és természetes anyagok felhasználásával alkották őket.

A második félév derekán, amikor a környezetvédelmi jeles napok igazán előtérbe kerültek volna újra digitális munkarendbe álltunk. Az újrahasznosítás Világnapjára még készültünk a jelenléti oktatás kapcsán, de az elkészített alkotásokat már nem tudtuk diákjainknak bemutatni. A technika és rajzórákon mindenféle hulladék anyagokat használtunk és egy jó kis figyelemfelkeltő ötlettárat készítettünk el és tettünk kiállíthatóvá. A Covid azonban ismét közbeszólt.

Az online oktatás idején megemlékeztünk a Víz Világnapjáról és 1-1 osztállyal a föld Napjáról és a Madarak- és Fák Napjáról.

A természettudományos tantárgyak tanítása során az elmélet, míg a készségtantárgyak óráin a gyakorlati megvalósításra törekedtünk.

Iskolánk mindennapjaiban igyekszünk a környezettudatos magatartásra hangsúlyt fektetni, zöldíteni a környezetünket, odafigyelni a hulladékok helyes szortírozására, vagy éppen kiiktatására.

Én úgy látom és érzékelem, hogy diákjaink érdeklődnek a környezetvédelem, mint téma iránt, és talán fel is tudják fogni, ha elegendő ismeretük lesz a témáról, hogy nagyon sok minden rajtuk múlik, az ő kezükben lesz. Ha nem tesznek semmit, akkor ők fogják a semmittevés kárát a maguk életében elszenvedni.

Ha már nincs ilyen tantárgy az iskolákban, hogy környezetvédelem, akkor legalább szakkör szintjén foglalkozzunk vele. Ezt szeretném is kérni a vezetőségtől, hogy legyen a továbbiakban rá lehetőségünk.

Azt szeretnénk, ha a környezetünk védelme, az emberiség túlélése megjelenne a gyerekeink gondolkozásában. A programjaink, az órákon elejtett mondatok, a feladatokba beleszőtt fenntarthatóságot közvetítő gondolatok ott legyenek a diákok elméjében, belefurakodjanak a zsigereikbe, és ha majd felnőnek, akkor eszerint cselekedjenek. Ezért fontos ez a téma és ezért kellene minden iskolában ilyen munkaközösségnek működnie. Ezért kellene a pedagógusoknak a téma iránt elkötelezettnek lennie.

Az elmúlt pár hónap megmutatta nekünk, hogy a munkánk csak a személyes kapcsolatok révén megvalósítható. Ennek is a legjobb formája, amit hagyományos oktatásnak nevezünk. Persze a digitális oktatásban szerzett pozitív tapasztalatokat szeretnénk beépíteni a további munkánkba.

* 1. Egészségnevelés munkaközösség (készítette: Felföldi-Lázár Judit)

Az iskolai egészségnevelés-, fejlesztés több lépcsőben valósult meg az idei tanévben is. Napi szinten gyakoroltuk, tudatosítottuk az egészséges életmódra való nevelést. Különösen most a pandémia idején ennek jelentősége felértékelődött.

Helyes tisztálkodási szokások kialakítása mellett a gyakori fertőző betegségek megelőzésének lehetősége, terjedésük megakadályozásának módjai kulcsfontosságú feladataink közé tartoznak. Ezekről nemcsak környezet és biológia órákon, hanem egy adott szituációban mindig beszéltünk. Ebben segítséget kaptunk a védőnői szolgálattól is, hiszen a tanév folyamán minden osztályban szűréseket végzett a védőnő és az iskolaorvos is. A 4. évfolyam lány diákjainak a menstruációról előadást tartott a védőnő. Az oltási programnak megfelelően bizonyos osztályok oltást kaptak, melynek hatásaként járványokat előzünk meg. Iskolánkban dolgozó legtöbb pedagógus részt vett a Covid-19 oltási programban és remélhetőleg védettséget szerzett a vírus ellen. Ezzel is óvjuk tanulóink egészségét. Fogászati szűrésben részesült minden diák. Maszk viselésére ösztönöztük diákjainkat és kézfertőtlenítőt biztosítottunk mindenki számára. A takarító szolgálat folyamatos, napi szintű fertőtlenítő takarítást végzett, segítve a járvány elleni védekezést.

A munkatervben vállalt feladatok teljesítése folyamatos volt. Amit nem sikerült elérni, azt a vírushelyzet írta felül.

A 2. évfolyamos diákok egy része az országosan meghirdetett Kinder Joy of Moving mozgásra ösztönző programban részt vett. A program keretében egész tanéven át havonta kellett egy-egy feladatot elvégezni. Ezek a feladatok csapat és egyéni jellegűek voltak. Nemzetek táncát, kosárlabdát, petángot, amerikai focit, Hévízi Tavirózsa tanulók általi megformázását, stb. kaptak feladatul a gyerekek. Tanítóik elmondása alapján nagyon élvezték a diákok a játékos összejöveteleket. Megtanultak olyan dolgokat, amelyeket normál iskolai keretek között valószínűleg sosem sikerültek volna. Az egészséges életmódhoz kapcsolódóan számos kompetenciájuk sokat fejlődött.

Februárban a 4. évfolyamon tanulók informatika óra keretében a számítógépes játékok, a mobiltelefon és az internet veszélyeit ismerhették meg. A függőségekről sokaknak fogalma sem volt, erre kellett kihangsúlyozni az ismereteket. A morbid, ízléstelen üzenet küldése mellett a felnőtt tartalmak felkeresése és megosztása is téma volt. Felhívást kaptak a rájuk leselkedő csalók, bűnözők tevékenykedéséről.

Márciusban a Víz világnapjával kapcsolatban iskolai szintű rajzpályázatot készítettünk, melynek felhívó jellege a tiszta ivóvíz használata, illetve helyes felhasználási módja volt. Sok szép munkával gazdagodtunk, melyet tovább küldtünk a pályázatot elindító szervezetnek. Mindig szívesen veszünk részt ilyen fajta munkálatokban, élménnyekkel gazdagítva gyermekeink életét.

Májusban a 7-8.osztályos tanulók gyakorlati életmentő tanfolyamon vettek részt. A tapasztalatokból remélhetőleg sokat profitálnak a jövőben.

A tanév végén remek gyermeknapi sporttevékenységen vett részt minden tanuló. A felsősök az Egregyi Romkert zöld övezetében sportoltak, az alsósok pedig a műfüves focipályán mutathatták meg ügyességüket. A visszajelzések alapján szükség van ezeknek a programoknak a jövőbeli megszervezésére, hiszen nemcsak testileg, de lelkileg is feltöltődtek a gyerekek és a pedagógusok is. A közös élmény örömet és felszabadultságot hozott mindannyiunk számára.

Júniusban az osztálykirándulások keretén belül szintén nyílt lehetőség a mozgásra és a stresszlevezetésre. A túrázások, kalandparkok nyújtotta lehetőségek összehozták a diákokat és tanítóikat egyaránt. Ezeken az alkalmakon megismerhettük a részt vevő személyek egy másik oldalát is, melyekre az iskolai keretek egyébként nem adnak lehetőséget.

A kollégák javaslata szerint szükséges lenne a pedagógusok mentális tréningen való részvételére. A karantén nagyban rányomta bélyegét minden dolgozó, diák, illetve szülő nemcsak testi, hanem lelki életére is. Szükség lenne ennek feloldására, hiszen a megsokasodott mindennapi konfliktusok elkerülése és megoldása ezt kívánja.

Zárásul szeretném megköszönni a munkaközösség tagjainak támogató, ösztönző munkáját, mellyel segítették nemcsak az én, de az iskola egészének mindennapi életét.

* 1. Mérés – értékelés munkaközösség (készítette: Porkoláb Annamária)

A mérés, értékelés munkacsoport 7 főből áll, igyekeztünk úgy kialakítani a munkaközösséget, hogy alsós és felsős kollégák is tagjai. Feladataink között szerepel a központilag meghatározott országos mérések (Matematika, Magyar nyelv, Idegen nyelv Országos Kompetenciamérés, valamint a NETFIT mérés) előkészítése és azok szabályszerű lebonyolításának biztosítása. Az eredmények összesítése, elemzése, a további feladatok tervezése és koordinálása. Ezért is tartozik a munkaközösséghez matematika szakos, idegen nyelvet és testnevelést oktató kolléga is, akik ezen feladatokat elvégzik.

A tanév legnagyobb feladata – „a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben megfogalmazott általános szabály, hogy az intézményeknek ötévente kell elvégezni az intézmény és a pedagógusok önértékelését”- eleget téve eme rendeletnek, a pedagógusok első önértékelésének elvégzése.

Az önértékelés megkezdése előtt a nevelőtestület tagjai tájékoztatást kaptak a Teams felületén az önértékelési eljárás részleteiről. A feladatok ismertetésén túl a munkatársak érdeklődésének felkeltése, a felmerülő kérdések megválaszolása képezte a nevelőtestület tájékoztatásának elsődleges célját.

A Teams felületén található táblázatban került rögzítésre, melyik kolléga, melyik hónapban vesz részt ebben az eljárásban. November és december hónapban 8 munkatársunk végezte el feladatait. A tanév végéig minden hónapban 5-5 pedagógus teljesítette ezt a feladatot.

Az értékelésben részt vevő pedagógusok az Oktatási Hivatal által működtetett informatikai támogató felületen rögzítették a tapasztalatokat, tényeket, adatokat, melyek alapján az értékeltek megfogalmazták és a felületen rögzítették saját önértékelésüket. Munkacsoportunk feladata nyomon követni ezt a folyamatot és gondoskodni az önértékelés minőségbiztosításáról.

A pedagógus önértékelésének célja a nevelő-oktató munkájának fejlesztése a kiemelkedő és fejleszthető területek meghatározásával. Ez önmagában is fontos eleme a folyamatos minőségfejlesztésnek. Reméljük ez így is lesz.

Beszámolómban még szeretném megemlíteni, a vírus okozta különleges helyzet iskolánkban is okozott bonyodalmakat. Több évfolyamon is voltak tanulóink, akik vagy egyéni vagy digitális munkarendben vettek részt az oktatásban. Ez a kollégákra is több terhet rótt, hisz a délelőtti, személyes oktatáson túl, még ezeknek a tanulóknak is lehetővé kellett tenniük, hogy ők is hozzájussanak a tananyaghoz és valamilyen módon értékelhető munkát is felmutassanak.

A tanév méréseit összefoglaló Emmi-rendelet szerint az idegen nyelvi mérés idén is, annak ellenére, hogy a tanév egy részében digitális munkarendben folyt az oktatás, május 19-én került megrendezésre. Ez az iskolák hatodik és nyolcadik évfolyamán az angol vagy német nyelvet első idegen nyelvként tanuló diákjait érintette. A mérésben alkalmazott feladatok témakörei - mindkét évfolyamon - a mindennapi élethez kapcsolódtak. A mérés 2x30 percet vett igénybe, a következő részekből állt: hallott szöveg értése, olvasott szöveg értése. A 6. osztályos mérésben az utasítások nyelve magyar, a 8. évfolyamon az utasítások nyelve a tanult idegen nyelv volt. A feladatlapok kitöltése alatt sem szótárt, sem más segédeszközt nem használhattak diákjaink. A vizsgálat célja annak mérése, hogy a tanuló a leggyakrabban előforduló mindennapi helyzetekben, szükség szerinti újraolvasással meg tud-e érteni rövid, egyszerű szövegeket, felismer-e ismerős szavakat és alapvető fordulatokat. A vizsgálat során arra is kíváncsiak, hogy a diák tudja-e követni a tiszta kiejtésű beszédet, megérti-e a rövid, egyszerű instrukciókat, útbaigazításokat. Nyelvtanáraink a hivatalos útmutató alapján javítják, értékelik a tanulók teljesítményét, majd megküldik az Oktatási Hivatalnak. A felkészülést megnehezítette a március elejétől május közepéig tartó digitális munkarend, ennek ellenére az eredmények az elvártaknak megfelelően alakultak. Angol nyelvet tanuló diákjaink - mindkét évfolyamon - a feladatokat „könnyűnek” tartották, megoldásukkal a rendelkezésükre álló idő előtt végeztek. A 6. és a 8. osztályos országos Idegen nyelvi mérés az idei évben is szép eredményeket hozott. A heti négy órában angolt tanuló hatodik osztályosaink 79,75% -ot és a heti 4,5 órában angolt tanuló nyolcadik osztályosaink 85,4% -ot értek el. A 8. osztályból négy, a hatodik évfolyamból két tanuló ért el 100% -os, azaz hibátlan eredményt. Német nyelvből - a heti négy órában tanuló hatodik osztályosok között - három tanuló 95% -ot teljesített. A leggyengébb eredmény 50%. A nyolcadik osztályosaink között két tanuló teljesített hibátlanul, a leggyengébb tanuló pedig 37%-ot ért el.

**6. osztály**

A hatodikos angol csoportok százalékos eredményei a jegyekre kivetítve összhangban állnak a tanulók éves teljesítményeivel. Összességében jó teljesítmények születtek, mind a szövegértés, mind pedig a hallás utáni megértés terén. A tanulói visszajelzések szerint a feladatok könnyűnek tűntek és egyáltalán nem küzdöttek megértési nehézségekkel. Ehhez képest mégis követtek el olyan hibákat, ami arra utal, hogy néhány esetben kissé figyelmetlenek voltak. Az egyes feladatokat sokkal rövidebb idő alatt végezték el, mint ami rendelkezésre állt, az ellenőrzésre pedig szintén nem szántak elég időt. Tudásukat dicséri, hogy így is nagyon szép eredmények születtek.

**8. osztály**

Ezek a németes csoportok az évek során végig nagyon kiegyenlített teljesítményt nyújtottak, fejlődésük a hatodik osztályhoz képest is tisztán kirajzolódik. A jelenlegi mérés eredményei azonban nem minden esetben korrelálnak a tanulók tantárgyi teljesítményével. Van olyan tanuló, aki a négyes érdemjegyéhez képest csupán 10-10 pontot ért el a szövegértés és a hallás utáni megértés során, ami csupán 50 %-os teljesítményt jelent. Ez részint csalódás, de ugyanakkor meg is erősít abban, hogy néhány tanuló egész éves munkája a digitális oktatás következményeképpen nem adott lehetőséget a teljesen objektiv és hiteles értékeléshez. Ez az eltérés azonban minden esetben a tanuló javára billentette a mérleget, így egyes évvégi érdemjegyek kissé jobbak lettek. A felmérés végeredménye a többségnél arról tanúskodik, hogy sikerült a megfelelő szintre hozni a tantárgyi tudást, mivel ők a kompetenciamérés során szépen helyt álltak. Az olvasott szöveg értése feladatban azonban néhány tanuló nem teljesített jól. Ennek oka véleményem szerint abban rejlik, hogy a digitális oktatás során kevés ilyen típusú feladattal találkoztak a tanulók. A jövőben mindenképpen erre a feladattípusra nagyon hangsúlyt kell fektetni.

A tanév a tavalyihoz hasonlóan rendkívüli volt, azonban az eredmények is visszaigazolták a 4. osztály óta tartó folyamatos és gondos felkészülést. A változatos munkaformák, az eddig tartó magas óraszámok,- amelyek ezt lehetővé tették.

A tananyagot az 5. osztály kivételével, mivel ott már csökkentett óraszámok voltak, sikerült elsajátíttatni.

A jövőben a heti 3 illetve 4. osztályban a 2,5 óraszámra csökkentett nyelvórák nem lesznek elegendőek az előírt tananyag elvégzéséhez.

Az országos kompetenciamérés időpontja ebben a tanévben május 26-a volt, mely napon iskolánk tanulói is megmérettettek. A tavalyi tanévben ezen mérés a járványhelyzet miatt elmaradt, így eredmények sem állnak rendelkezésünkre, az idei felmérés eredményeiről pedig még nem.

**NETFIT - mérés**

Mivel a 2021. április 14-i kormánydöntés alapján a 2020/2021. tanévi NETFIT® mérések befejezése is ellehetetlenült, így iskolánkban is meghiúsult a felmérések elvégzése és az esetleges eredmények rögzítése.

Az év végi diagnosztizáló felmérések eredményei a Teams felületén találhatóak meg táblázatban rögzítve. A második félév digitális tanrendje ellenére sok tanuló javította a félévi eredményeit és a második félévben jobban teljesített. Azok a tanulók főleg, akiknek a digitális oktatás idején a szülei támogatást nyújtottak.